রেলমন্ত্রক
দূরপাল্লার ট্রেনে মহিলা যাত্রীদের জন্য বাসস্থান নির্ধারণ এবং ভারতীয় রেলে মহিলা যাত্রীদের জন্য নিরাপত্তা ও নিরাপত্তা ব্যবস্থা
নতুন দিল্লি ঃ ১৭ ডিসেম্বর, ২০২১
ভারতীয় রেলওয়ে মহিলা যাত্রীদের জন্য নিম্নলিখিত আসন সংরক্ষনের ব্যবস্থা করেছে:
বয়স নির্বিশেষে একা ভ্রমণ করা কিংবা গ্রুপে থাকা সমস্ত মহিলা যাত্রীদের জন্য দূরপাল্লার মেল/এক্সপ্রেস ট্রেনের স্লিপার ক্লাসে ছয়টি বার্থের একটি রিজার্ভেশন কোটা এবং গরীব রথ/রাজধানী/দুরন্ত/সম্পূর্ণ শীতাতপ নিয়ন্ত্রিত এক্সপ্রেস ট্রেনের 3AC ক্লাসে ছয়টি বার্থের একটি রিজার্ভেশন কোটা নির্ধারণ করা হয়েছে । প্রবীণ নাগরিক, ৪৫ বছর বা তার বেশি বয়সী মহিলা যাত্রী এবং গর্ভবতী মহিলাদের জন্য স্লিপার ক্লাসে প্রতি কোচে ছয় থেকে সাতটি নিচের বার্থের সম্মিলিত রিজার্ভেশন কোটা, শীতাতপ নিয়ন্ত্রিত থ্রি-টিয়ার  প্রতিটি কোচে চার থেকে পাঁচটি নিচের বার্থ এবং শীতাতপ নিয়ন্ত্রিত টু-টিয়ার  ক্লাসে প্রতি কোচে তিন থেকে চারটি নিচের বার্থ  নির্ধারণ করা হয়েছে।
‘পুলিশ' এবং 'পাবলিক অর্ডার' হল ভারতের সংবিধানের সপ্তম তফসিলের অধীনে রাজ্যের বিষয় এবং বিভিন্ন আইন প্রয়োগকারী সংস্থা যেমন সরকারি রেলওয়ে পুলিশ  ও জেলা পুলিশের মাধ্যমে রাজ্য সরকারগুলি রেলওয়েতে অপরাধ প্রতিরোধ, শনাক্তকরণ, নিবন্ধন এবং তদন্ত ও আইন-শৃঙ্খলা বজায় রাখার জন্য দায়ী। তাছাড়া, রেলওয়ে প্রোটেকশন ফোর্স  রেলের নির্দিষ্ট যাত্রী পরিসরের নিরাপত্তা, যাত্রীদের আরও ভাল নিরাপত্তা প্রদান এবং সংশ্লিষ্ট বিষয়গুলির জন্য জিআরপি/জেলা পুলিশের প্রচেষ্টার পরিপূরক হিসেবে রয়েছে।
তাছাড়া, ট্রেনে এবং স্টেশনগুলিতে মহিলা সহ সমস্ত যাত্রীদের নিরাপত্তার জন্য জিআরপি -র সঙ্গে সমন্বয় সাধন করে রেলওয়ে নিম্নলিখিত পদক্ষেপগুলিও নিচ্ছে: -
২০২০ সালের ১৭ অক্টোবর থেকে আরপিএফ সারা দেশে ট্রেনে ভ্রমণকারী মহিলা যাত্রীদের সম্পূর্ণ যাত্রাপথের জন্য বর্ধিত নিরাপত্তা, অর্থাৎ মূল স্টেশন থেকে গন্তব্য স্টেশন পর্যন্ত বর্ধিত সুরক্ষা সুনিশ্চিত করার উদ্দেশ্যে একটি প্যান-ইন্ডিয়া উদ্যোগ "মেরি সহেলি" চালু করেছে। মূল উদ্দেশ্য হল মহিলা যাত্রীদের নিরাপত্তা, বিশেষ করে যারা একা ভ্রমণ করেন তাঁদের মনে নিরাপত্তার অনুভূতি জাগিয়ে তোলা। সেজন্য মহিলা অফিসার এবং কর্মীদের একটি দল গঠন করা হয়েছে, যারা ভালভাবে প্রশিক্ষিত এবং যাঁদের মুখ্য উদ্দেশ্য সম্পর্কে ব্রিফ করা হয়েছে।
ঝুঁকিপূর্ণ এবং চিহ্নিত রুট/সেকশনে, প্রতিদিন বিভিন্ন রাজ্যের সরকারি রেলওয়ে পুলিশের পাশাপাশি আরপিএফ-ও ট্রেনগুলিকে এসকর্ট করছে।
তাছাড়া, কোনও কারণে বিপদে পড়া যাত্রীদের নিরাপত্তা সংক্রান্ত সহায়তার জন্য ভারতীয় রেলে ২৪X৭ রেলওয়ে হেল্প লাইন নম্বর ১৩৯ চালু রয়েছে।
বিভিন্ন সামাজিক মাধ্যম প্ল্যাটফর্ম যেমন, টুইটার, ফেসবুক ইত্যাদির মাধ্যমে রেল যাত্রীদের নিরাপত্তা বাড়াতে এবং তাঁদের নিরাপত্তার উদ্বেগ দূর করতে মহিলা সহ যাত্রীদের সঙ্গে নিয়মিত যোগাযোগ রাখে।
রেলে চুরি, ছিনতাই, মাদক ইত্যাদির বিরুদ্ধে সতর্কতা অবলম্বন করার জন্য যাত্রীদের সচেতন ও প্রশিক্ষিত করতে স্টেশন ও চলমান ট্রেনের পাবলিক অ্যাড্রেস সিস্টেমের মাধ্যমে ঘন ঘন ঘোষণা করা হয়।
মেট্রোপলিটন শহরগুলিতে চলমান লেডিস স্পেশাল ট্রেনগুলিতে মহিলা আরপিএফ কর্মীরা নিয়মিত এসকর্ট করছেন। অন্যান্য ট্রেনগুলিতে যাত্রাপথে এবং থামার স্টেশনগুলিতে, ট্রেনের এসকর্টিং দলগুলিকে মহিলা কোচের দিকে এবং অন্যান্য কোচে একা ভ্রমণকারী মহিলা যাত্রীদের দিকে অতিরিক্ত নজরদারি রাখার নির্দেশ দেওয়া হয়েছে।
মহিলাদের জন্য সংরক্ষিত বগিগুলিতে পুরুষ যাত্রীদের প্রবেশ রুখতে নিয়মিত নজরদারি এবং সুপরিকল্পিত অভিযান চালানো হয়।
যাত্রীদের নিরাপত্তা বাড়াতে ৪৯৩৪টি কোচ এবং ৮৩৮টি রেলস্টেশনে ইতিমধ্যেই সিসিটিভি ক্যামেরা লাগানো হয়েছে।
রেলওয়ের নিরাপত্তা ব্যবস্থার নিয়মিত পর্যবেক্ষণ ও পর্যালোচনার জন্য সংশ্লিষ্ট রাজ্য/কেন্দ্রশাসিত অঞ্চলের পুলিশ মহাপরিচালক/কমিশনারের সভাপতিত্বে সমস্ত রাজ্য/কেন্দ্রশাসিত অঞ্চলের জন্য রেলের রাজ্য স্তরের নিরাপত্তা কমিটি  গঠন করা হয়েছে।
কলকাতা মেট্রোর সমস্ত নতুন তৈরি বৈদ্যুতিক মাল্টিপল ইউনিট  এবং শীতাতপ নিয়ন্ত্রিত রেকের মহিলা কম্পার্টমেন্ট/কোচগুলিতে ইমার্জেন্সি টক ব্যাক সিস্টেম এবং ক্লোজড-সার্কিট টেলিভিশন নজরদারি ক্যামেরা লাগানো হয়েছে। কিছু জোনাল রেলওয়েতে ইএমইউ রেকগুলিতে মহিলা কোচগুলিতে ফ্ল্যাশার লাইটও দেওয়া হয়েছে।
১৭ ডিসেম্বর, ২০২১ তারিখে রাজ্যসভায় এক প্রশ্নের লিখিত উত্তরে রেল, যোগাযোগ এবং ইলেকট্রনিক ও তথ্য প্রযুক্তি মন্ত্রী শ্রী অশ্বিনী বৈষ্ণব এই তথ্য দিয়েছেন।